b"\n_START_ARTICLE_\nEucherius av Lyon\n_START_SECTION_\nBiografi\n_START_PARAGRAPH_\nEucherius var gift med Gallia (f\xc3\xb8dt ca. 390). Rundt 422, muligens etter at hans kone d\xc3\xb8de, trakk han seg tilbake til Lerinsklosteret som var grunnlagt av St. Honoratus utenfor Antibes med sine to s\xc3\xb8nner Veranius og Salonius for \xc3\xa5 studere og oppdra barna. Han dro senere til \xc3\xb8ya Lerona. Han hadde der kontakt med munken og teologen Johannes Kassian som sterkt framhevet askese og kristen monastisisme.\n_START_SECTION_\nSkrifter\n_START_PARAGRAPH_\nDet var under oppholdet p\xc3\xa5 Lerona (ca. 428) at Eucherius skrev De laude Eremi (In praise of the desert) tilegnet biskop Hilarius av Arles._NEWLINE_Han skrev ogs\xc3\xa5 Epistola paraenetica ad Valerianum cognatum, de contemptu mundi (Epistle of exhortation to his kinsman Valerian, On the contempt of the world) til sin venn Valerian._NEWLINE_Boken er et uttrykk for desperasjon over tilstanden i n\xc3\xa5tiden og framtiden, men med et h\xc3\xa5p for den nye verden som skal oppst\xc3\xa5._NEWLINE_Hans bok Liber formularum spiritalis intelligentiae som var tilegnet s\xc3\xb8nnen Veranius og er et forsvar for den allegoriske tolkning av Skriften og en forl\xc3\xb8per for den klassiske middelalderske hermeneutikken._NEWLINE_Eucherius ble h\xc3\xb8yt ansett i det s\xc3\xb8r\xc3\xb8stlige Gallia og han ble valgt til biskop i Lyon, trolig i 434. Han deltok i Det f\xc3\xb8rste konsilet i Orange som metropolitt av Lyon og han hadde denne tittelen til sin d\xc3\xb8d i 449. Han ble etterfulgt i biskopsr\xc3\xa5det av sin s\xc3\xb8nn Veranius, mens hans andre s\xc3\xb8nn, Salonius, ble biskop av Gen\xc3\xa8ve._NEWLINE_Blant Eucherius' andre brev er hans Institutiones ad Salonium  som er tilegnet hans andre s\xc3\xb8nn. Mange homilier og andre skrifter har blitt tilskrevet Eucherius. Eucherius' minnedag er 16. november.\n_START_SECTION_\nFamilie\n_START_PARAGRAPH_\nEucherius var gift med Gallia og hadde tre barn, s\xc3\xb8nnene Veranius og Salonius, og datteren Tullia (f\xc3\xb8dt ca. 410)."